തലശ്ശേരി ബസ് സ്റ്റാന്ഡ്: തലക്കുമീതെ ദുരന്തം.. തലശ്ശേരി ബസ് സ്റ്റാന്ഡ്: തലക്കുമീതെ ദുരന്തം..പടങ്ങള് tly stand 1, 2തലശ്ശേരി ബസ് സ്റ്റാന്ഡ് കെട്ടിടത്തിലെ സീലിങ് അടര്ന്ന ഭാഗങ്ങള്സിമന്റ് പാളികള് അടര്ന്ന മേല്ക്കൂരയില് കമ്ബികള് തള്ളിനില്ക്കുന്നുതലശ്ശേരി: പൈതൃകനഗരി എന്ന് ഊറ്റംകൊള്ളുന്ന തലശ്ശേരിയിലെ ബസ് സ്റ്റാന്ഡ് കെട്ടിടം അപകടാവസ്ഥയില്. സീലിങ് അടര്ന്ന് കെട്ടിടത്തിന്െറ പല ഭാഗങ്ങളും മഴയില് ചോര്ന്നൊലിക്കുകയാണ്. സിമന്റ് കട്ട അടര്ന്നേവീഴുന്നത് പതിവായതായി കെട്ടിടത്തിലെ വ്യാപാരികള് പറഞ്ഞു. നാല് പതിറ്റാണ്ടിലേറെ പഴക്കമുള്ള സ്റ്റാന്ഡ് കെട്ടിടത്തില് ദീര്ഘവീക്ഷണത്തോടുകൂടിയുള്ള അറ്റകുറ്റപ്പണി ഇതുവരെ നടന്നിട്ടില്ല. കെട്ടിടം പൊളിച്ച് പുതുക്കി പണിയുമെന്ന് പറയുന്നുണ്ടെങ്കിലും പ്രാരംഭ നടപടികള് പോലും ആരംഭിച്ചിട്ടില്ല. സിമന്റ് പാളികള് അടര്ന്നുവീണ ഭാഗങ്ങളില് ഇരുമ്ബ് കമ്ബികള് പുറത്തേക്ക് തള്ളിനില്ക്കുകയാണ്. കെട്ടിടത്തിന്െറ മുകള് നിലയിലും താഴെയുമായി നിരവധി വ്യാപാര സ്ഥാപനങ്ങള് പ്രവര്ത്തിക്കുന്നുണ്ട്. മൊത്ത വ്യാപാര സ്ഥാപനങ്ങളാണ് മുകള്നിലയില് ഏറെയും. താഴെ നിലയില് ഹോട്ടല്, ബേക്കറി, മരുന്ന് ഷോപ്പുകള്, പഴക്കടകള്, സ്റ്റേഷനറികള് ഉള്പ്പെടെയുള്ള നിരവധി സ്ഥാപനങ്ങളുമുണ്ട്.കെട്ടിടത്തിനിടയില്കൂടെ പാസഞ്ചര് ലോബിയില് സൂക്ഷിച്ചുവേണം നടന്നുനീങ്ങാന്. പാസഞ്ചര് ലോബിക്ക് മുകളിലെ സിമന്റ് കട്ട അടര്ന്നുവീണ് കച്ചവടക്കാര് ഉള്പ്പടെയുള്ളവര്ക്ക് പരിക്കേറ്റ സംഭവങ്ങളും ഉണ്ടായിട്ടുണ്ട്. തലനാരിഴക്കാണ് പലരും രക്ഷപ്പെട്ടത്. അറ്റകുറ്റപ്പണി നടത്തിയ ഭാഗങ്ങളില് തന്നെ സിമന്റ് പാളികള് വീണ്ടും അടര്ന്നുവീഴുന്ന അവസ്ഥയാണ്.1981 മേയ് 30നാണ് സ്റ്റാന്ഡ് കം ഷോപ്പിങ് സന്െറര് കെട്ടിടം യാഥാര്ഥ്യമായത്. അന്നത്തെ പൊതുമരാമത്ത് മന്ത്രി പി.എം. അബൂബക്കറിന്െറ അധ്യക്ഷതയില് തദ്ദേശ സ്വയംഭരണ മന്ത്രി ആര്.എസ്. ഉണ്ണിയാണ് കെട്ടിടോദ്ഘാടനം നിര്വഹിച്ചത്. മുസ്ലിം ലീഗിലെ എന്.എ. മമ്മു ഹാജിയായിരുന്നു അന്നത്തെ നഗരസഭ ചെയര്മാന്. 1972ലാണ് കെട്ടിട നിര്മാണത്തിന് തുടക്കം കുറിച്ചത്. അമ്ബത് വര്ഷത്തെ ഗ്യാരന്റിയാണ് കെട്ടിടത്തിന് ഉറപ്പുനല്കിയതെന്നാണ് വിവരം. തലശ്ശേരിയില് നഗരസഭയുടെ ഉടമസ്ഥതയിലുള്ള മറ്റ് കെട്ടിടങ്ങളിലും അപകട ഭീഷണിയുണ്ട്. എം.ജി റോഡിലെയും പഴയ ബസ് സ്റ്റാന്ഡിലെയും ഷോപ്പിങ് കോംപ്ലക്സ് കെട്ടിടങ്ങളിലും സിമന്റ് കട്ടകള് അടര്ന്നുവീഴുന്നത് പതിവായിട്ടുണ്ട്. നഗരസഭ അധികൃതര് കഴിഞ്ഞ ദിവസം കെട്ടിടങ്ങള് പരിശോധിച്ച് ചോര്ച്ച തടയാനുള്ള പരിഹാര മാര്ഗങ്ങള് ആലോചിക്കുകയുണ്ടായി. കെട്ടിടങ്ങളിലെ പല സ്വകാര്യ സ്ഥാപനങ്ങളും ആളുകള് കൈമാറ്റം ചെയ്യപ്പെടുന്നതിനാല് നഗരസഭക്ക് പ്രത്യേക വരുമാനമൊന്നും ലഭിക്കുന്നില്ലെന്നാണ് സൂചന. ലക്ഷങ്ങള് വാങ്ങിയാണ് പലരും മുറികള് കൈമാറ്റം ചെയ്യുന്നത്. നഗരസഭക്ക് കിട്ടേണ്ട വരുമാനം ഇതുവഴി മറ്റുള്ളവരുടെ കൈകളിലെത്തുകയാണ്. കെട്ടിടം നന്നാക്കാന് നഗരസഭ മുന്കൈയെടുക്കാത്തതും ഇക്കാരണത്താലാണെന്നാണ് സൂചന.